CELEX: C2005/257/06
Language: el
Date: 2005-10-15 00:00:00
Title: Υπόθεση C-307/05: Αίτηση για την έκδοση προδικαστικής αποφάσεως που υπέβαλε το Juzgado de lo Social de San Sebastián (Ισπανία) με διάταξη της 6ης Ιουλίου 2005, στην υπόθεση Yolanda Del Cerro Alonso κατά Osakidetza (Servicio Vasco de Salud)

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/3
            
         Αίτηση για την έκδοση προδικαστικής αποφάσεως που υπέβαλε το Juzgado de lo Social de San Sebastián (Ισπανία) με διάταξη της 6ης Ιουλίου 2005, στην υπόθεση Yolanda Del Cerro Alonso κατά Osakidetza (Servicio Vasco de Salud)
   (Υπόθεση C-307/05)
   (2005/C 257/06)
   Γλώσσα διαδικασίας: η ισπανική
   Με διάταξη της 6ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 4 Αυγούστου 2005, το Juzgado de lo Social de San Sebastián (Ισπανία), στο πλαίσιο της διαφοράς μεταξύ Yolanda Del Cerro Alonso και Osakidetza (Servicio Vasco de Salud) που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Όταν η οδηγία 1999/70/ΕΚ (1) ορίζει ότι απαγορεύεται η μεταχείριση των εργαζομένων με σύμβαση ορισμένου χρόνου κατά τρόπο δυσμενέστερο έναντι του μόνιμου προσωπικού, αναφέρεται και στις οικονομικές συνθήκες;
            
         Σε περίπτωση καταφατικής απαντήσεως:
   
               2)
            
            
               Αποτελεί επαρκή αντικειμενικό λόγο για τη μη αναγνώριση στο μη μόνιμο προσωπικό του δικαιώματος σε επίδομα αρχαιότητας που αναγνωρίζεται στο μόνιμο προσωπικό το γεγονός ότι το άρθρο 44 του νόμου 55/2003, της 16ης Δεκεμβρίου 2003, του γενικού κανονισμού υπηρεσιακής καταστάσεως του προσωπικού των υγειονομικών υπηρεσιών ορίζει ότι το μη μόνιμο προσωπικό δεν δικαιούται τέτοιο επίδομα;
            
         
               3)
            
            
               Αποτελούν οι συμφωνίες μεταξύ των εκπροσώπων του προσωπικού και της διοικήσεως επαρκείς αντικειμενικούς λόγους για τη μη αναγνώριση του επιδόματος αρχαιότητας στο μη μόνιμο προσωπικό;
            
         
      (1)  του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (ΕΕ L 175 της 10.7.1999, σ. 43)